smcproject/ml-wiki-sentences huggingface dataset:
സുൽത്താനേറ്റിന്റെ ദീർഘകാലത്തെ ഭരണത്തിനു ശേഷം, 18 ആം നൂറ്റാണ്ടിന്റെ രണ്ടാം പകുതിയിൽ അക്കെയുടെ നിയന്ത്രണത്തിനായി ഡച്ചുകാരും ബ്രിട്ടീഷുകാരും തമ്മിലുള്ള തർക്കത്തിലേർപ്പെട്ടു.
പതിനെട്ടാം നൂറ്റാണ്ടിന്റെ അവസാനത്തിൽ മലയ് ഉപദ്വീപിലെ അക്കെ പ്രദേശത്തെ കെഡ, പുലാവു പിനാങ് എന്നിവ ബ്രിട്ടീഷുകാർ പിടിച്ചെടുത്തു.
1871-ൽ ഡച്ചുകാർ അക്കെയെ ഭീഷണിപ്പെടുത്താൻ തുടങ്ങുകയും 1873 മാർച്ച് 26-ന് ഡച്ചുകാർ അക്കെയിൽ ഔദ്യോഗികമായി യുദ്ധം പ്രഖ്യാപിക്കുകയും ചെയ്തു.
ഡച്ചുകാർ ആ വർഷം തലസ്ഥാനത്തു ബോംബു വർഷിക്കുകയും അക്കെയുടെ കീഴടങ്ങലിനായി നഗരത്തിലെ സുൽത്താന്റെ കൊട്ടാരം പിടിച്ചെടുക്കാൻ ശ്രമിക്കുകയും ചെയ്തു.
പ്രദേശത്ത് ബ്രിട്ടീഷുകാരിൽ നിന്നു ലഭിച്ചിരുന്ന ഗണ്യമായ സഹായം നഗരത്തിന്റെ ആധുനികവൽക്കരത്തിനും നഗരത്തെ കോട്ട കെട്ടി ശക്തമാക്കുന്നതിനും പ്രയോജനപ്പെട്ടിരുന്നു.
നഗരത്തിന്റെ പ്രതിരോധത്തെക്കുറിച്ചു വിലയിരുത്താനാകാതെയിരുന്നതിനാൽ ഡച്ചുകാർക്ക് തീരപ്രദേശങ്ങൾ നഷ്ടമായി.
ഡച്ച് യുദ്ധപര്യടന കമാൻഡറായിരുന്ന ജനറൽ ജൊഹാൻ കോഹ്ലർ നഗരത്തിന് ചുറ്റുമുണ്ടായ ഒരു ശണ്ഠയിൽ കൊല്ലപ്പെട്ടത് അവരുടെ ആദ്യ സംരംഭം പരാജയപ്പെടുന്നതിനും കാരണമായി.
മാസങ്ങൾക്കുള്ളിൽ നടത്തിയ രണ്ടാമത്തെ ഉദ്യമത്തിൽ ഡച്ചുകാർ നഗരം പിടിച്ചടക്കുന്നതിൽ വിജയിച്ചു.
അക്കെ ജനത കീഴടങ്ങുമെന്ന ധാരണയിൽ 1874 ജനുവരിയിൽ ഡച്ചുകാർ തലസ്ഥാനം ലക്ഷ്യാമാക്കി നീങ്ങി.
എന്നിരുന്നാലും സംഘർഷം നാട്ടിൻപുറത്തേക്ക് നീങ്ങുകയും അക്കെ ജനങ്ങൾ ഡച്ച് ഭരണത്തെ സജീവമായി എതിർക്കുകയും ചെയ്തു.
2004 ലെ സുനാമി ദുരന്തത്തിനു ശേഷമുള്ള ബന്ദ അക്കെയുടെ ആകാശ വീക്ഷണം.
1962 ഡിസംബർ 28-ന് ഇന്തോനേഷ്യൻ റിപ്പബ്ലിക്കിന്റെ സർക്കാരിൽ പ്രവേശിച്ചതിനു ശേഷം, 1963 മേയ് 9-ന് പൊതുഭരണ മന്ത്രാലയവും പ്രാദേശിക സ്വയംഭരണ വിഭാഗവും ചേർന്നു നഗരത്തിന്റെ പേര് ബാന്ദ അക്കെ എന്നു മാറ്റി.
2004 ഡിസംബർ 26-ന് ഇന്ത്യൻ മഹാസമുദ്രത്തിലുണ്ടായ 9.2 തീവ്രത രേഖപ്പെടുത്തിയ ഭൂചലനത്തിൽ സൃഷ്ടിക്കപ്പെട്ട സുനാമി നഗരത്തിൽ ആഞ്ഞടിക്കുകയും ഈ ദുരന്തം 167,000 പേരെ കൊല്ലപ്പെടുകയും നഗരത്തിലെ നിർമ്മിതികളുടെ 60 ശതമാനവും നശിപ്പിക്കുകയും ചെയ്തു.
ബന്ദാ അക്കെയുടെ നഗരഭരണം പ്രസിദ്ധീകരികച്ച കണക്കുകൾ പ്രകാരം മെയ് 2012 ൽ ബന്ദ അക്കെ നഗരത്തിൽ 248,727 നിവാസികളുണ്ടായിരുന്നു.
അവലംബം ↑ http://www.depkes.go.id/downloads/Penduduk%20Kab%20Kota%20Umur%20Tunggal%202014.pdf Archived 2014-02-08 at the Wayback Machine .
Estimasi Penduduk Menurut Umur Tunggal Dan Jenis Kelamin 2014 Kementerian Kesehatan ↑ Data Sensus Penduduk 2010 - Badan Pusat Statistik Republik Indonesia http://sp2010.bps.go.id/index.php/site/tabel?tid=321 wid=8100000000 ↑ ↑ ↑
ബന്ദായ് പർവ്വതം ഇംഗ്ലീഷ് വിലാസം https://ml.wikipedia.org/wiki/Mount_Bandai
ബന്ദായ് പർവ്വതം ( 磐梯山 , Bandai-san ) , Aizu-Fuji ( 会津富士 ) , and Aizu-ne ( 会津嶺 ) , ജപ്പാനിലെ ഫുകുഷിമയിൽ സ്ഥിതിചെയ്യുന്ന ഒരു സജീവമല്ലാത്ത അഗ്നിപർവ്വതം ആണ്.
1888 ജൂലൈ 15-നാണ് ശക്തമായ സ്ഫോടനമുണ്ടായത്.
അവലംബം Fukushima Kenjin of Brazil Archived 2018-08-09 at the Wayback Machine .
ബനൂ ഹനീഫ
ഇന്നത്തെ സൗദി അറേബ്യയുടെ മധ്യമേഖലയിലെ അൽ-യമാമ പ്രദേശത്ത് വസിക്കുന്ന ഒരു പുരാതന അറബ് ഗോത്രമായിരുന്നു ബനു ഹനീഫ ( അറബി : بنو حنيفة ‬ ).
വടക്കൻ അറബ് ഗോത്രങ്ങളിലെ പ്രമുഖ ഗോത്രമായ റബീഅ ഗോത്രത്തിൽ പെടുന്നു ബനൂ ഫനീഫ ഗോത്രം.
പ്രമുഖ അറബ് വംശാവലി വിദഗ്ദർ ബനൂ ഹനീഫയെ ബനീ ബക്കർ ഗോത്രത്തിന്റെ ഒരു ക്രിസ്ത്യൻ ശാഖയായി വിലയിരുത്തുന്നുണ്ട്.
ഇസ്‌ലാമിന്റെ ആഗമനത്തിന് മുൻപ് സ്വതന്ത്രമായ ഒരു ശക്തിയായി അവർ നിലകൊണ്ടുവന്നു.
നിലവിൽ സൗദി അറേബ്യ ഭരിക്കുന്ന സൗദ് കുടുംബം, ബനൂ ഹനീഫ ഗോത്രവുമായി ബന്ധമുള്ളതാണെന്ന് വാദിക്കുന്നവരുണ്ട്.
ഇസ്‌ലാമിക കാലത്തിനു മുമ്പ്
കിഴക്കൻ നജ്ദിലെ (അൽ യമാമ) താഴ്‌വാരങ്ങളിൽ താമസമാക്കിയ ഗോത്രക്കാർ.
കൃഷിയിലേർപ്പെട്ടുകൊണ്ടായിരുന്നു ഉപജീവനം നടത്തിയിരുന്നത്.
പ്രധാനമായും അൽ ഇർദ് താഴ്‌വരയിലാണ് (ഇത് പിന്നീട് വാദി ഹനീഫ എന്നറിയപ്പെട്ടു) ബനൂ ഹനീഫ ഗോത്രം നിലകൊണ്ടത്.
റിയാദ്, മൻഫൂഹ എന്നീ പട്ടണങ്ങൾ, അൽ ഖർജിലെ കൃഷിത്തോട്ടങ്ങൾ എന്നിവയുടെ സംസ്ഥാപനം നടന്നത് ഇവരുടെ കാലത്താണെന്ന് ചില രേഖകൾ അവകാശപ്പെടുന്നു.
കൂടുതൽ വായനയ്ക്ക് Yaqut Al-Hamawi , "Yamamah", "Hajr", "Al-'Irdh", "Al-'Allaqi", and "Qurran" in Mu'jam Al-Buldan Abu Muhammad Al-Hamadani , Sifat Jazirat Al-'Arab ("A Description of the Arabian Peninsula") Hamad Al-Jassir , Jamharat Ansab Al-Usar Al-Mutahaddira Fi Nejd ("Compendium of the Lineages of the Settled Families of Nejd") Ibn Battuta , Travels of Ibn Battuta Jarir ibn Atiya , Diwan Al-Jahiz , Kitab al-Hayawan ("The Book of Animals"), Alwaraq.net edition, p. 379 Al-Yaqubi , Al-Buldan , Alwaraq.net edition, p. 41 Jabr ibn Sayyar 's manuscript on the lineages of the people of Nejd
ബനെഡെറ്റോ ക്രോച്ചേ ഇംഗ്ലീഷ് വിലാസം https://ml.wikipedia.org/wiki/Benedetto_Croce ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇറ്റാലിയൻ ആശയവാദതത്വചിന്തകനും എഴുത്തുകാരനുമായിരുന്നു ബനെഡെറ്റോ ക്രോച്ചേ (1866-1952) .
അദ്ദേഹത്തിന്റെ ഈസ്തെറ്റിക് ലാവണ്യശാസ്ത്രചർച്ചകളിൽ ഒഴിച്ചുകൂടാനാവാത്ത ഒരു ഗ്രന്ഥമാണ്.
സൗന്ദര്യശാസ്ത്രലോകത്ത് ഒരു പുതിയ ഭൂഖണ്ഡം കണ്ടുപിടിച്ച കൊളംബസ് ആയാണ് ഡൗഗ്ലസ് അയ്ൻസ്ലി ക്രോച്ചേയെ വിശേഷിപ്പിക്കുന്നത്.
ബന്താവ ഭാഷ ഇംഗ്ലീഷ് വിലാസം https://ml.wikipedia.org/wiki/Bantawa_language
കിഴക്കൻ നേപ്പാളിലെ കിഴക്കൻ ഹിമാലയൻ മലനിരകളിൽ ബന്താവ റായ് വംശീയ വിഭാഗങ്ങൾ സംസാരിക്കുന്ന ഒരു കിരാന്തി ഭാഷയാണ് ബന്താവ ഭാഷ (അൻ യുങ്, ബന്തബ, ബന്തവ ദം, ബന്തവ യോങ്, ബന്തവ യംഗ്, ബോണ്ടാവ, കിരാവ യംഗ്) എന്നും അറിയപ്പെടുന്നു).
അവർ കിരാത് ഖംബു (റായി) എന്നറിയപ്പെടുന്ന ഒരു സിലബിക് അക്ഷരമാല സമ്പ്രദായം ഉപയോഗിക്കുന്നു.
ഇന്ത്യയിലെ കിഴക്കൻ നേപ്പാൾ, സിക്കിം , ഡാർജിലിംഗ് , കലിംപോങ് എന്നിവിടങ്ങളിലെ റായ് ജനതയിൽ കിരാത് ഖംബു (റായി) എന്നറിയപ്പെടുന്ന ഒരു സിലബിക് അക്ഷരമാല അവർ ഉപയോഗിക്കുന്നു.
ഏറ്റവും കൂടുതൽ സംസാരിക്കുന്ന ഭാഷയാണ് ബന്താവ.
2001-ലെ ദേശീയ സെൻസസ് പ്രകാരം, നേപ്പാളിലെ മൊത്തം ജനസംഖ്യയുടെ 1.63% എങ്കിലും ബന്താവ സംസാരിക്കുന്നു.
നേപ്പാളിലെ കിഴക്കൻ മലയോര മേഖലകളിൽ (2001) ഏകദേശം 370,000 പേർ ബന്താവ ഭാഷ സംസാരിക്കുന്നു.
ബന്താവ ഭാഷയുടെ കൂടുതൽ വ്യാപകമായി ഉപയോഗിക്കപ്പെടുന്ന വൈവിധ്യങ്ങളിൽ ഒന്നാണ് ബന്താവെങ്കിലും, വംശനാശഭീഷണി നേരിടുന്ന ഭാഷകളുടെ 100,000-ത്തിൽ താഴെയുള്ള വിഭാഗത്തിലാണ് ഇത് വരുന്നത്.
ഇത് നേപ്പാളിയിലേക്ക്, പ്രത്യേകിച്ച് വടക്കൻ മേഖലയിൽ ഭാഷാമാറ്റം നേരിടുന്നു.
ബന്താവവ സംസാരിക്കുന്നത് വിഷയം-വസ്തു-ക്രിയ ക്രമത്തിലാണ്, കൂടാതെ നാമ ക്ലാസുകളോ ലിംഗഭേദങ്ങളോ ഇല്ല.
അവലംബം കൂടുതൽ വായനയ്ക്ക് Winter, Werner.
A Bantawa Dictionary .
Trends in Linguistics - Documentation 20.
Mouton de Gruyter: New York.
Doornenbal, Marius.
A Grammar of Bantawa .
Leiden University PhD Thesis.
LOT Dissertation Series: Utrecht.
പുറംകണ്ണികൾ A Grammar of Bantawa Bantawa: observations of a threatened language
ബനേർഘട്ട (ചലച്ചിത്രം)
' ബനേർഘട്ട' (Bannerghatta ) മലയാള ചലച്ചിത്രം 2021.
അർജുൻ പ്രഭാകരൻ , ഗോകുൽ രാമകൃഷ്ണൻ എന്നിവർ തിരക്കഥയെഴുതി നവാഗതനായ വിഷ്ണു നാരായണൻ സംവിധാനം ചെയ്ത 2021 ലെ ഇന്ത്യൻ മലയാള ഭാഷാ മിസ്റ്ററി ത്രില്ലർ ചിത്രമാണ് ബന്നാർഗട്ട.
കാർത്തിക് രാമകൃഷ്ണനാണ് ചിത്രത്തിലെ നായകൻ.
ആമസോൺ പ്രൈമിലൂടെ ചിത്രം ലോകമെമ്പാടും പ്രീമിയർ റിലീസ് ചെയ്തു.
26-ാമത് കേരള അന്താരാഷ്ട്ര ചലച്ചിത്രമേള യിൽ (ഐഎഫ്എഫ്കെ) ഔദ്യോഗികമായി തിരഞ്ഞെടുക്കപ്പെട്ട മലയാള ചിത്രങ്ങളിൽ ഒന്നായിരുന്നു ഇത്.
കഥ സംഗ്രഹം
ഒരു ഇന്റർവ്യൂവിൽ പങ്കെടുക്കാൻ  ബാംഗ്ലൂരിൽ പോയ അനിയത്തിയിൽ നിന്ന് ആഷിക്കിന് ഒരു കോൾ ലഭിക്കുന്നു.
അവിടെ വച്ച് തൻ്റെ അനിയത്തിയെ ഒരു സംഘം ആളുകൾ പിന്തുടരുന്നതായി ആഷിക്കിന് ഫോൺ കോളിൽ നിന്ന് മനസ്സിലാവുന്നു.
തുടർന്ന് 400 കിലോമീറ്ററോളം (250 മൈൽ) അകലെയായ തന്റെ സഹോദരിയെ ആ ആളുകളിൽ നിന്ന് രക്ഷിക്കാൻ ആഷിക്കിന്റെ പ്രവൃത്തികളിലൂടെ കഥ പുരോഗമിക്കുന്നു.
അഭിനേതാക്കൾ കാർത്തിക് രാമകൃഷ്ണൻ ആശാ മേനോൻ അനൂപ് - പോലീസ് കോൺസ്റ്റബിൾ സുനിൽ - എസ്.ഐ. വിനോദ് അനൂപ് നിർമാണം
2019 ൽ പുറത്തിറങ്ങിയ ഷിബു എന്ന ചിത്രത്തിൽ അഭിനയിച്ചതിന് ശേഷം അർജുൻ , ഗോകുൽ എന്നിവരുടെ തിരക്കഥയിൽ നവാഗതനായ വിഷ്ണു നാരായണൻ സംവിധാനം ചെയ്ത ചിത്രമാണ്.
ബന്നാർഗട്ട യഥാർത്ഥത്തിൽ ബാംഗ്ലൂരിനടുത്തുള്ള ഒരു സ്ഥലമാണ്.
ബന്നാർഗട്ട ദേശീയോദ്യാന പരിസരത്താണ് ചിത്രത്തിലെ പ്രധാന സംഭവം നടക്കുന്നത്.
2021 ജൂലൈ 25 ന് ആമസോൺ പ്രൈം വീഡിയോയിൽ ബന്നാർഗട്ട റിലീസ് ചെയ്തു.
2022 മാർച്ചിൽ 26-ാമത് ഐഎഫ്എഫ്കെയിൽ ചിത്രം പ്രദർശിപ്പിച്ചിരുന്നു.
പുറത്തേക്കുള്ള ലിങ്ക് Bannerghatta Amazon Prime ബനേർഘട്ട ഇന്റർനെറ്റ് മൂവി ഡാറ്റാബേസിൽ
ബന്തടുക്ക ബന്ദഡ്ക ഗ്രാമം
കേരളത്തിലെ കാസർഗോഡ് ജില്ലയിലെ ഒരു ചെറു പട്ടണമാണ് ബന്ദഡ്ക .
2001-ലെ സെൻസസ് പ്രകാരം ബന്തടുക്കയിൽ 7740 ജനങ്ങളുണ്ട്.
അതിൽ, 3877 പുരുഷന്മാരും 3863 സ്ത്രീകളുമുണ്ട്.
ഇവിടുതെ റോഡ് വടക്ക് മംഗലാപുരവുമായും തെക്ക് കണ്ണൂരുമായും ബന്ധിപ്പിക്കുന്നു.
പൊയിനാച്ചിയിൽ നിന്നും ബന്തടുക്ക വഴി സുള്ള്യയിലേക്ക് പോക്കുന്ന റോഡ് മൈസൂരിലേക്കും ബാംഗ്ളൂരിലേക്കും എളുപ്പത്തിൽ എത്താം.
മംഗലാപുരം - പാലക്കാട് ലൈനിൽ വരുന്ന കാസർഗോഡും കാഞ്ഞങ്ങാടും ആണ് എറ്റവും അടുത്തുള്ള റയിൽവേ സ്റ്റേഷൻ.
എറ്റവും അടുത്തുള്ള വിമാനത്താവളം വടക്ക് മംഗലാപുരവും തെക്ക് കണ്ണൂരും ആണ്.
ബസ് സർവീസുകൾ
ബന്തടുക്ക യിൽ നിന്നും കാഞ്ഞങ്ങാട്, കാസർഗോഡ്,കോളിച്ചാൽ, മംഗലാപുരം ഭാഗത്തേക്ക് ബസ് സർവീസ് ലഭ്യമാണ് .
ദീർഘദൂര സർവീസ് .
ബന്തടുക്കയിൽ നിന്ന് ദിവസവും കണ്ണൂർ, കോഴിക്കോട്, ഗുരുവായൂർ, എറണാകുളം, പിറവം, കൂത്താട്ടുകുളം, രാമപുരം, പാലാ, കോട്ടയം വഴി ചങ്ങനാശ്ശേരിയിലേക്ക് കേരള RTC യുടെ സൂപ്പർ ഡീലക്സ് സർവീസ് ലഭ്യമാണ് .
അവലംബങ്ങൾ ഇതും കൂടി കാണുക
ബന്തടുക്ക കോട്ട
പൂനം ദില്ലൺ ഇംഗ്ലീഷ് വിലാസം https://ml.wikipedia.org/wiki/Poonam_Dhillon
ബോളിവുഡ് ചലച്ചിത്ര രംഗത്തെ ഒരു നടിയും, ടെലിവിഷൻ നടിയുമാണ് പൂനം ദില്ലൺ .
1980 കളിൽ മികച്ച നടിയായിരുന്നും പൂനം.
1962 ൽ കാൺപൂരിലാണ് പൂനം ജനിച്ചത്.
സ്കൂൾ വിദ്യാഭ്യാസം പൂർത്തികരിച്ചത് ചണ്ഡിഗഡിൽ നിന്നാണ്.
തന്റെ 16ആം വയസ്സിൽ പൂനം മിസ്സ്.
യങ്ങ് ഇന്ത്യ കിരീടം നേടി.
പിന്നീട് പ്രമുഖ സംവിധായകനായ യാശ് ചോപ്ര തന്റെ ചിത്രമായ 1978 ലിറങ്ങിയ തൃശ്ശൂൽ എന്ന ചിത്രത്തിൽ അവസരം കൊടുത്തു.
ഇതിൽ ഒരു ഗാന രംഗത്തിൽ മാത്രമേ പ്രധാന വേഷത്തിൽ അഭിനയിച്ചത്.
പിന്നീട് ഒരു നായിക വേഷത്തിൽ 1979 ൽ നൂരി എന്ന ചിത്രത്തിൽ അവസരം കൊടുത്തു.
ഈ ചിത്രം ഒരു വിജയമായിരുന്നു..
പിന്നീട് 1990 കളുടെ അവസാനം വരെ പൂനം ഏകദേശം 90 ലധികം ചിത്രങ്ങളിൽ അഭിനയിച്ചു.
ചില കന്നട ചിത്രങ്ങളിലും പൂനം അഭിനയിച്ചിട്ടുണ്ട്.
ചലച്ചിത്രം നിർമ്മാതാവായ അശോക് തക്കേരിയയെ 1988 ൽ വിവാഹം ചെയ്തു.
ഇവർക്ക് രണ്ട് കുട്ടികളുണ്ട്.
1997 ഇവർ പിരിഞ്ഞു.
പിന്നീട് പൂനം 2004 ൽ രാഷ്ട്രീയ പ്രവർത്തനത്തിലേക്ക് തിരിയുകയും ഭാരതീയ ജനതാ പാർട്ടിയിൽ ചേരുകയും ചെയ്തു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് പൂനം ദില്ലൺ Poonam Dhillon Official website Archived 2009-02-17 at the Wayback Machine .
പൂതൻ തിറ Thira, a popular ritual form of worship.
Thira, a popular ritual form of worship.
Pootham, a popular ritual form of worship.
കേരളത്തിൽ ഭാരതപ്പുഴയുടെ ഇരുകരകളിലുമുള്ള പ്രദേശങ്ങളായ പഴയ വള്ളുവനാടൻ പ്രദേശങ്ങളിലും പഴയ കൊച്ചി രാജ്യത്തിന്റെ വടക്കുഭാഗവും ഇന്നത്തെ തൃശൂർ ജില്ലയിൽപെടുന്ന പ്രദേശങ്ങളിലുമുള്ള കാവുകളിലെ  ഉത്സവങ്ങളുടെ ഭാഗമായി നടത്തിവരുന്ന ഒരുനാടൻ കലാരൂപമാണ് പൂതൻ തിറ.
ഈ കലാരൂപത്തെ പൂതനും തിറയും എന്നും  അറിയപ്പെടുന്നു.
അടിസ്ഥാന ജനവിഭാഗങ്ങളിൽപ്പെടുന്ന മണ്ണാൻ സമുദായത്തിലെ ആണുങ്ങളാണ് പ്രധാനമായും തിറ എന്ന വേഷം കെട്ടാറുള്ളത്.
ഉത്സവക്കാലമായാൽ പൂതനും തിറയും വീടുകൾ തോറും കയറിയിറങ്ങി തട്ടകവാസികളെ അനുഗ്രഹിയ്ക്കുന്ന ഒരാചാരമാണിത്.
മഹാകവി ഇടശ്ശേരിയുടെ പൂതപ്പാട്ട്‌ ഈ അനുഷ്ഠാനത്തോട് സാമ്യം പുലർത്തുന്ന കഥാതന്തുവാണ്.
തെക്കൻ മലബാറിലെ (മലപ്പുറം, കോഴിക്കോട് ജില്ലകൾ) അനുഷ്ഠാന കലാരൂപമായ "തിറയാട്ട"വുമായി വള്ളുവനനാട്ടിലെ  പൂതൻ തിറക്ക്  ബന്ധമില്ല.
ഉത്തര കേരളത്തിലെ തിറ
ഉത്തരകേരളത്തിലെ(മലബാറിലെ) പഴയ തറവാടുകളിലും കാവുകളിലും, ദേവപ്രീതിക്കുവേണ്ടി നടത്തപ്പെടാറുള്ള ഒരനുഷ്ഠാനമാണ് തെയ്യം - തിറ.
ഈശ്വരാരാധനയോടൊപ്പംതന്നെ ഗ്രാമീണരുടെ കലാവാസനകൾ പ്രകടിപ്പിക്കുവാനും ഈ ആഘോഷങ്ങൾ സഹായിക്കുന്നു.
വാദ്യം, നൃത്തം, വേഷവിധാനം മുതലായവയെല്ലാം ഇതിൽ പ്രകടമാകുന്നുണ്ട്.
മുടി
അർദ്ധവൃത്താകൃതിയിലുള്ള നേരിയ മരപ്പലകമേൽ വർണ്ണക്കടലാസുകളൊട്ടിച്ചും പട്ടുതൊങ്ങലുകൾ തൂക്കിയും മുടികൾ മോടി പിടിപ്പിച്ചിട്ടുണ്ടായിരിക്കും.
കഴുത്തിൽ പലതരം മാലകളുമുണ്ടായിരിക്കും.
പട്ടുകളും പലതരം ശീലകളും ഞൊറിഞ്ഞുടുക്കുകയും കാലിൽ ചിലമ്പുകൾ അണിയുകയും ചെയ്യും.
ശരീരമാകെ അരിമാവ്, മഷി, ചാന്ത് മുതലായവകൊണ്ട് കോലമെഴുതുന്നതു പതിവാണു.
ഇതെല്ലാം വെള്ളാട്ടിനേക്കാൾ വലിയ തോതിൽ തിറയ്ക്കുണ്ടായിരിക്കും.
ഇതിന്നുപുറമെ തിറയ്ക്ക് കുരുത്തോല, മുള എന്നിവയുപയോഗിച്ച് വളരെ ഉയരത്തിൽകെട്ടാറുമുണ്ട്.
എന്നാൽ വെള്ളക്കെട്ടിന്ന് ഇത്തരം മുടികളോ വേഷവിധനങ്ങളോ ഉണ്ടാകാറില്ല.
ഒരു കോടിമുണ്ട് തലയിൽ കെട്ടുകയാണു ചെയ്യാറ്.
അതുപോലെ കെട്ടിയാട്ടത്തിലും ചില വ്യത്യാസങ്ങളുണ്ട്.
എല്ലാ ദേവന്മാരുടെയും കോലങ്ങൾക്ക് ഒരേ വേഷമായിരിക്കുകയില്ല.
ദൈവപ്രീതി ഉദ്ദേശിച്ചാണു കോലം കെട്ടിയാടുന്നതെങ്കിലും ഇതു കാണികളെ വളരെയധികം രസിപ്പിയ്ക്കാറുണ്ട്.
കെട്ടിയാട്ടക്കാരൻ വേഷമണിഞ്ഞ് മുറ്റത്തിറങ്ങിക്കഴിഞ്ഞാൽ വാദ്യങ്ങളുടെ താളത്തിനനുസരിച്ച് നൃത്തം വച്ചു തുടങ്ങും.
വാദ്യങ്ങളിൽ ചെണ്ടയും ഇലത്താളവുമാണു പ്രധാനം.
ഇവ ആദ്യവസാനം മുഴക്കിക്കൊണ്ടേയിരിക്കും.
കെട്ടിയാട്ടക്കാരൻ നല്ല കഴിവും മെയ് വഴക്കവുമുള്ള ആളായിരിക്കണം.
അല്ലാത്തപക്ഷം ഇത് വെറുമൊരു ചടങ്ങ് എന്ന നിലയിലേക്ക് തരംതാഴും.
കുറെ സമയം വാദ്യങ്ങളുടെ താളത്തിനനുസരിച്ച് തുള്ളിക്കഴിഞ്ഞാൽ പിന്നീട് തുള്ളുന്നവൻ താൻ സങ്കല്പിച്ച ദേവതയെ മനസ്സിൽ ധ്യാനിച്ചുനിൽക്കുകയും, അയാളുടെ കൂട്ടത്തിലുള്ള ഒരാൾ പ്രസ്തുത ദേവനെ കീർത്തിച്ചുകൊണ്ട് അഞ്ചടി ചൊല്ലുകയും ചെയ്യുന്നു.
നാലോ അഞ്ചോ, അഞ്ചടി ചൊല്ലിക്കഴിയുമ്പോഴേക്ക് കെട്ടിയാട്ടക്കാരൻ ഈശ്വരചൈതന്യം ആവേശിച്ചവിധം ഉറഞ്ഞുതുള്ളും.
കെട്ടിയാട്ടം നടത്തുന്നത് മലയൻ , മണ്ണാൻ , മുന്നൂറ്റൻ എന്നീ സമുദായങ്ങളിൽ പെട്ടവരാണു.
വാദ്യക്കാരും അവരുടെ കൂട്ടത്തിൽ പെട്ടവർ തന്നെ ആയിരിക്കും Thira എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: വിശ്വവിജ്ഞാനകോശം.
പൂനം ബാർല ഇംഗ്ലീഷ് വിലാസം https://ml.wikipedia.org/wiki/Punam_Barla
പൂനം ബാർല (ജനനം 10 ഫെബ്രുവരി 1995) ഇന്ത്യൻ ദേശീയ വനിത ഹോക്കി ടീമിൽ അംഗമാണ്.
ഫോർവേഡ് കളിക്കാരിയായാണ് പൂനം കളിക്കുന്നത്.
ഒഡീഷയിൽ നിന്നും വരുന്ന പൂനം 2015 ലാണ് ആദ്യ മത്സരം കളിച്ചത്.
പൂനം സിൻഹ
പൂനം സിൻഹ (ജനനം: നവംബർ 3, 1949) ഒരു ഇന്ത്യൻ ചലച്ചിത്ര നടിയും ഫാഷൻ മോഡലാണ്.
കോമൾ എന്ന പേരിൽ മുമ്പ് ഏതാനും ഹിന്ദി സിനിമകളിൽ അഭിനയിച്ചിരുന്നു.
1968 ൽ മിസ്സ്.
യങ് ഇന്ത്യ കിരീടമണിഞ്ഞ അവർ ഹിന്ദി സിനിമകളിൽ ചെറിയ വേഷങ്ങൾ ചെയ്യുകയും രണ്ടു സിനിമകൾ നിർമ്മിക്കുകയും ചെയ്തു.
ഹൈദരാബാദിലെ ഒരു സിന്ധി കുടുംബത്തിലാണ് പൂനം ജനിച്ചത്.
ജിഗ്രി ദോസ്ത് , ദിൽ ദിവാന തുടങ്ങി നായികയായി അഭിനയിച്ച ചിത്രങ്ങളിലെല്ലാംതന്നെ കോമൾ എന്ന പേരിലാണ് അവർ അറിയപ്പെട്ടിരുന്നത്.
1973 ൽ പുറത്തിറങ്ങിയ ൽ സബാക് എന്ന ചിത്രത്തിൽ ശത്രുഘ്നൻ സിൻഹയുമൊത്ത് അഭിനയിച്ചു.
പിന്നീട് രണ്ടുപേരും 1980 ൽ വിവാഹിതരായി.
ഒരു യാത്രയ്ക്കിടെ ട്രെയിൻ കമ്പാർട്ട്മെന്റിൽവച്ചാണ് അവരുടെ ആദ്യ കൂടിക്കാഴ്ച് നടന്നത്.
വിവാഹശേഷം, കുട്ടികളെ വളർത്തുന്നതിനായി അവർ അഭിനയ ജീവിതം ഉപേക്ഷിച്ചു.
മുപ്പതു വർഷക്കാലത്തെ നീണ്ട ഇടവേളയ്ക്കുശേഷം പ്രശസ്ത ഹിന്ദി സംവിധായകൻ അശുതോഷ് ഗോവാരിക്കർ സംവിധാനം ചെയ്ത ജോധാ അക്ബർ (2008) എന്ന ഋത്വിക് റോഷൻ ചിത്രത്തിൽ അക്ബർ ചക്രവർത്തിയുടെ മാതാവ് മല്ലിക ഹമീദ ബാനു ബീഗം എന്ന കഥാപാത്രമായി അഭിനയിച്ചു.
രാഷ്ട്രീയക്കാരനും പ്രശസ്ത അഭിനേതാവുമായ ശത്രുഘ്നൻ സിൻഹയെ വിവാഹം അവർ ചെയ്തു.
നടൻമാരായ ലൗ സിൻഹ, കുഷ് സിൻഹ (ഇരട്ടകൾ), ബോളിവുഡ് നടിയായ സോനാക്ഷി സിൻഹ എന്നിവർ അവരുടെ മക്കളാണ്.
അഭിനയിച്ച ചിത്രങ്ങൾ ജിഗ്രി ദോസ്ത് (1968) ആദ്മി ഔർ ഇൻസാൻ (1969) ആഗ് ഔർ ദാഗ് (1970) സബാക് (1973) ശൈത്താൻ (1974) ദിൽ ദീവാന (1974) ഡ്രീം ഗേൾ (1977) മിത്ര്, മൈ ഫ്രണ്ട് (2002) ജോധാ അക്ബർ (2008) നിർമ്മാതാവ് പ്രേം ഗീത് (1981) (അസോസിയേറ്റ് പ്രൊഡ്യൂസർ) മേരാ ദിൽ ലേകേ ദേഖോo (2006) അവലംബം ↑ ↑ Pradhan S. Bharati (12 June 2012), "It’s work first for Sonakshi" , The Telegraph .
Retrieved 23 June 2018.
പൂനം പാണ്ഡെ ഇംഗ്ലീഷ് വിലാസം https://ml.wikipedia.org/wiki/Poonam_Pandey
ഒരു ഇന്ത്യൻ മോഡലും ചലച്ചിത്രനടിയുമാണ് പൂനം പാണ്ഡെ (ജനനം : 1991 മാർച്ച് 11).
ആദ്യകാലത്ത് മോഡലിംഗ് രംഗത്തു സജീവമായിരുന്ന ഇവർ പിന്നീട് ചലച്ചിത്രരംഗത്തേക്കു കടന്നുവരുകയും ഹിന്ദി , തെലുങ്ക് , കന്നഡ ഭാഷകളിലെ ചലച്ചിത്രങ്ങളിൽ അഭിനയിക്കുകയും ചെയ്തു.
2010-ൽ നടന്ന ഗ്ലാഡ്രാഗ്സ് മാൻഹണ്ട് ആൻഡ് മെഗാമോഡൽ മത്സരത്തിലെ ആദ്യ ഒൻപതു സ്ഥാനങ്ങളിലൊന്നിൽ ഇടംനേടിയതോടെ ഫാഷൻ മാസികയുടെ മുഖചിത്രമായി.
സമുഹ മാധ്യമങ്ങളിലെ സ്വാധീനം
ട്വിറ്റർ ഉൾപ്പെടെയുള്ള സമൂഹമാധ്യമങ്ങളിൽ ചിത്രങ്ങൾ പോസ്റ്റ് ചെയ്തതിലൂടെയാണ് പൂനം പാണ്ഡെ പ്രശസ്തയായത്.
ഇവരുടെ നഗ്നചിത്രങ്ങളുൾപ്പടെയുള്ള പോസ്റ്റുകൾക്ക് വലിയ ജനപ്രീതിയാണു ലഭിച്ചത്.
2011-ലെ ക്രിക്കറ്റ് ലോകകപ്പ് ഇന്ത്യൻ ടീം സ്വന്തമാക്കുകയാണെങ്കിൽ നഗ്നയായി പ്രത്യക്ഷപ്പെടുമെന്ന് ഇവർ പ്രഖ്യാപിച്ചിരുന്നു.
ഇന്ത്യ ലോകകപ്പ് നേടിയെങ്കിലും പൊതുജനങ്ങളിൽ നിന്നും ബി.സി.സി.ഐ.യിൽ നിന്നുമുണ്ടായ എതിർപ്പിനെത്തുടർന്ന് പൂനം പാണ്ഡെയ്ക്കു വാക്കുപാലിക്കാൻ കഴിഞ്ഞില്ല.
2012-ലെ ഐ.പി.എൽ. 5-ആം പതിപ്പിൽ കൊൽക്കത്ത നൈറ്റ് റൈഡേഴ്സ് വിജയികളായപ്പോൾ പൂനം പാണ്ഡെ തന്റെ നഗ്നചിത്രങ്ങൾ പോസ്റ്റുചെയ്തിരുന്നു.
2013-ൽ പുറത്തിറങ്ങിയ നാഷാ എന്ന ബോളിവുഡ് ചലച്ചിത്രത്തിൽ കേന്ദ്രകഥാപാത്രത്തെ അവതരിപ്പിച്ചത് പൂനം പാണ്ഡെയായിരുന്നു.
തന്റെ വിദ്യാർത്ഥിയുമായി ലൈംഗികബന്ധം പുലർത്തുന്ന അധ്യാപികയുടെ കഥ പറഞ്ഞ ഈ ചിത്രത്തിലെ പുനം പാണ്ഡെയുടെ അഭിനയത്തിനു മികച്ച പ്രതികരണമാണ് ലഭിച്ചത്.
ചിത്രത്തിന്റെ പോസ്റ്ററിൽ പുനം പാണ്ഡെ അർദ്ധനഗ്നയായി പ്രത്യക്ഷപ്പെട്ടത് വലിയ പ്രതിഷേധങ്ങൾക്കിടയാക്കി.
ചിത്രത്തിനെതിരെ ശിവസേന ഉൾപ്പെടെയുള്ള സംഘടനകൾ രംഗത്തെത്തിയിരുന്നു.
നാഷാ എന്ന ചിത്രത്തിന്റെ രണ്ടാം ഭാഗത്തിൽ അഭിനയിക്കുന്നതിനുള്ള കരാറിൽ പൂനം പാണ്ഡെ ഒപ്പുവച്ചിട്ടുണ്ട്.
പാണ്ഡെ ആപ്പ്
2017-ൽ പൂനം പാണ്ഡെ തന്റെ പേരിലുള്ള ഒരു ആപ്ലിക്കേഷൻ ഗൂഗിൾ പ്ലേസ്റ്റോറിൽ അപ്ലോഡ് ചെയ്തുവെങ്കിലും ഗൂഗിൾ അത് നീക്കം ചെയ്തിരുന്നു.
ചലച്ചിത്രങ്ങൾ Key Denotes films that have not yet been released വർഷം സിനിമ കഥാപാത്രം ഭാഷ കുറിപ്പുകൾ 2013 നാഷ അനിത ജോസഫ് ഹിന്ദി 2014 ലവ് ഈസ് പോയ്സൺ പൂനം പാണ്ഡെ കന്നഡ അതിഥി വേഷം (ഗാനരംഗം) 2015 മാലിനി ആൻഡ് കമ്പനി മാലിനി തെലുങ്ക് 2015 ഉവാ പൂജ ഹിന്ദി 2017 ആ ഗയാ ഹീറോ പൂനം പാണ്ഡെ ഹിന്ദി അതിഥി വേഷം (ഗാനരംഗം) ടെലിവിഷൻ വർഷം പരിപാടി കഥാപാത്രം ഭാഷ 2015 Total Nadaniyaan Jalebi Bai Hindi 2015 Pyaar Mohabbat Ssshhh Jalebi Bai Hindi അവലംബം പുറംകണ്ണികൾ Poonam Pandey എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൂനം പാണ്ഡെ ട്വിറ്ററിൽ പൂനം പാണ്ഡെ ഇൻസ്റ്റാഗ്രാമിൽ ഇന്റർനെറ്റ് മൂവി ഡാറ്റാബേസിൽ നിന്ന് പൂനം പാണ്ഡെ
പൂനം ബജ്‌വ ഇംഗ്ലീഷ് വിലാസം https://ml.wikipedia.org/wiki/Poonam_Bajwa
ഒരു ഇന്ത്യൻ ചലച്ചിത്രനടിയും മോഡലുമാണ് പൂനം ബജ്‌വ (ജനനം: 1989 ഏപ്രിൽ 5).
തമിഴ് , തെലുങ്ക് , മലയാളം എന്നീ ഭാഷകളിലെ നിരവധി ചലച്ചിത്രങ്ങളിൽ ഇവർ അഭിനയിച്ചിട്ടിട്ടുണ്ട്.
മോഹൻലാൽ , മമ്മൂട്ടി എന്നിവരുടെ നായികയായി ഒന്നിലേറെ ചലച്ചിത്രങ്ങളിൽ പ്രത്യക്ഷപ്പെട്ടിട്ടുണ്ട്.
വെനീസിലെ വ്യാപാരി , ചൈനാ ടൗൺ , മാന്ത്രികൻ , പെരുച്ചാഴി , ശിക്കാരി എന്നിവയാണ് പൂനം ബജ്‌വ അഭിനയിച്ച പ്രധാന മലയാളചലച്ചിത്രങ്ങൾ.
1989 ഏപ്രിൽ 5-ന് മുംബൈയിലെ ഒരു പഞ്ചാബി കുടുംബത്തിൽ നാവികസേനാ ഉദ്യോഗസ്ഥനായ അമർജിത്ത് സിംഗിന്റെയും ദീപികാ സിംഗിന്റെയും മകളായാണ് പൂനം ബജ്‌വയുടെ ജനനം.
പൂനത്തിന്റെ സഹോദരിയുടെ പേര് ദയ എന്നാണ്.
പഠനത്തോടൊപ്പം മോഡലിംഗും ചെയ്തുകൊണ്ടിരിക്കുമ്പോഴാണ് 2005-ലെ മിസ് പൂനെ സൗന്ദര്യമത്സരത്തിൽ പങ്കെടുക്കുവാൻ അവസരം ലഭിക്കുന്നത്.
അതിൽ വിജയിച്ചതിനു ശേഷവും മോഡലിംഗ് രംഗത്തു തുടരുവാനായിരുന്നു പൂനത്തിന്റെ താല്പര്യം.
ഒരു റാംപ് ഷോയിൽ പങ്കെടുക്കുന്നതിനായി ഹൈദരാബാദിലെത്തിയ പൂനം അവിടെ വച്ച് മൊടതി എന്ന ചിത്രത്തിന്റെ സംവിധായകനെ പരിചയപ്പെട്ടു.
ചലച്ചിത്രത്തിൽ അഭിനയിക്കുവാൻ താല്പര്യമുണ്ടോയെന്ന് അദ്ദേഹം അന്വേഷിച്ചു.
പ്ലസ് ടു പഠനം പൂർത്തിയായിരുന്ന സമയമായതിനാലും കോളേജിൽ ചേരുന്നതിനായി അഞ്ചു മാസത്തെ ഇടവേള ഉണ്ടായിരുന്നതിനാലും ചലച്ചിത്രത്തിൽ അഭിനയിക്കുവാനുള്ള ക്ഷണം സ്വീകരിക്കുവാൻ പൂനം ബജ്വ തീരുമാനിച്ചു.
മൊടതി എന്ന ചിത്രത്തിലെ അഭിനയത്തിനു ശേഷം പൂനെയിലെ എസ്.ഐ.എം. കോളേജിൽ ചേർന്ന പൂനം അവിടുത്തെ സാഹിത്യ ബിരുദപഠനം പൂർത്തിയാക്കി.
2016 ഏപ്രിലിൽ കന്നഡ സംവിധായകൻ സുനിൽ റെഡ്ഡിയെയ പൂനം ബജ്വ വിവാഹം കഴിച്ചുവെന്നുള്ള വാർത്തകൾ പുറത്തുവന്നിരുന്നു.
2005-ൽ പുറത്തിറങ്ങിയ മൊടതി എന്ന തെലുങ്ക് ചിത്രത്തിൽ അഭിനയിച്ചുകൊണ്ടാണ് പൂനം ബജ്‌വ തന്റെ ചലച്ചിത്ര ജീവീതം ആരംഭിക്കുന്നത്.
അതിനുശേഷം നാഗാർജ്ജുനയുടെ നായികയായി ബോസ്, ഐ ലവ് യു എന്ന ചിത്രത്തിലും ഭാസ്കർ സംവിധാനം ചെയ്ത പറുഗു എന്ന ചിത്രത്തിലും അഭിനയിച്ചു.
രണ്ടു ചിത്രങ്ങളും തെലുങ്ക് ഭാഷയിലുള്ളവയായിരുന്നു.
തെലുങ്ക് ചലച്ചിത്രലോകത്ത് ശ്രദ്ധേയയായി നിൽക്കുമ്പോഴാണ് ഒരു തമിഴ് ചലച്ചിത്രത്തിൽ അഭിനയിക്കുവാൻ അവസരം ലഭിക്കുന്നത്.
ഹരി സംവിധാനം ചെയ്ത സെവൽ എന്ന മസാല ചലച്ചിത്രമായിരുന്നു അത്.
പൂനം ബജ്വ അഭിനയിക്കുന്ന ആദ്യത്തെ തമിഴ് ചലച്ചിത്രമാണ് സെവൽ .
ഈ ചിത്രത്തിൽ ഭരതിന്റെ നായികയായിട്ടാണ് പൂനം അഭിനയിച്ചത്.
സെവൽ എന്ന  ചിത്രത്തിനു ശേഷം ജീവ നായകനായ തേനാവട്ട് , കച്ചേരി ആരംഭം എന്നിവയോടൊപ്പം ദ്രോഹി (2010)  എന്നീ തമിഴ് ചലച്ചിത്രങ്ങളിലും പൂനം അഭിനയിച്ചു.
അരൺമനൈ 2 എന്ന തമിഴ് ചിത്രത്തിൽ ശ്രദ്ധേയമായ വേഷം ചെയ്തു.
പ്രവീൺ ത്രിബിയാനി എന്ന സംവിധായകന്റെ ചിത്രത്തിനു ശേഷം മമ്മൂട്ടി , മോഹൻലാൽ എന്നിവരുടെ ചിത്രങ്ങളിൽ നായികയാകുവാൻ അവസരം ലഭിച്ചു.
മമ്മൂട്ടി നായകനായ ' വെനീസിലെ വ്യാപാരി , ശിക്കാരി എന്നിവയിൽ നായികയായിരുന്നു. ശിക്കാരി എന്ന ചിത്രത്തിൽ ഇരട്ടവേഷത്തിൽ പ്രത്യക്ഷപ്പെട്ടിരുന്നു. അജയ് വാസുദേവ് സംവിധാനം ചെയ്ത മാസ്റ്റർപീസ് (2017) എന്ന ചിത്രത്തിൽ വീണ്ടും മമ്മൂട്ടിയുടെ നായികയായി അഭിനയിച്ചു. ഈ ചിത്രത്തിൽ ഒരു കോളേജ് അധ്യാപികയായുള്ള പൂനം ബജ്വയുടെ അഭിനയം ഏറെ ശ്രദ്ധിക്കപ്പെട്ടിരുന്നു. റാഫി മെക്കാർട്ടിൻ സംവിധാനം ചെയ്ത ചൈനാ ടൗൺ എന്ന ചിത്രത്തിൽ മോഹൻലാൽ, ദിലീപ് , ജയറാം , സുരാജ് വെഞ്ഞാറമൂട് , കാവ്യ മാധവൻ എന്നിവരോടൊപ്പം 'എമിലി എന്ന കഥാപാത്രത്തെ അവതരിപ്പിച്ചു.
ദക്ഷിണേന്ത്യൻ ഭാഷകളിൽ 25-ൽ അധികം ചലച്ചിത്രങ്ങളിൽ പൂനം ബജ്വ അഭിനയിച്ചിട്ടുണ്ട്.
മിക്ക ചിത്രങ്ങളിലും സഹനായികാ വേഷമാണ് കൈകാര്യം ചെയ്തിട്ടുള്ളത്.
ചലച്ചിത്രങ്ങൾ Key ഇതുവരെ പുറത്തിറങ്ങാത്ത ചിത്രങ്ങളെ സൂചിപ്പിക്കുന്നു വർഷം ചലച്ചിത്രം കഥാപാത്രം ഭാഷ കുറിപ്പുകൾ 2005 മൊടതി സിന്ധു തെലുങ്ക് 2006 പ്രേമന്തേ ഇന്തേ ഭവാനി തെലുങ്ക് ബോസ്, ഐ ലവ് യു ശ്രുതി രാംപ്രകാശ് തെലുങ്ക് തങ്ങിഗാങ്ങി പ്രിയ കന്നഡ 2007 വെടുക ഹരിണി തെലുങ്ക് 2008 പറുഗ് സുബ്ബലക്ഷ്മി നീലകണ്ഠ തെലുങ്ക് സെവൽ പാരിജാതം പഞ്ചമി തമിഴ് തേനാവട്ട് ഗായത്രി തമിഴ് 2010 കച്ചേരി ആരംഭം മാതി തമിഴ് ദ്രോഹി ശ്രുതി ലോചനി തമിഴ് 2011 തമ്പിക്കോട്ടൈ കനക അമൃതലിംഗം തമിഴ് ചൈനാ ടൗൺ എമിലി മലയാളം വെനീസിലെ വ്യാപാരി ലക്ഷ്മി മലയാളം 2012 ശിക്കാരി രേണുക, നന്ദിത മലയാളം കന്നഡ തമിഴ് ഡബ്ബ്ഡ് 2013 മാന്ത്രികൻ നന്ദിനി മലയാളം 2014 പെരുച്ചാഴി പൂനം ബജ്വ മലയാളം അതിഥി വേഷം 2015 റോസാപ്പൂക്കാലം ലെന അലക്സാണ്ടർ മലയാളം ആംബലാ പൂനം ബജ്വ തമിഴ് അതിഥി വേഷം റോമിയോ ജൂലിയറ്റ് നിഷ തമിഴ് 2016 മസ്ത് മൊഹബത്ത് മായ കന്നഡ അരൺമനൈ 2 മഞ്ജു തമിഴ് മുതിന കത്രിക്കൈ മായ തമിഴ് 2017 സക്കറിയാ പോത്തൻ ജീവിച്ചിരിപ്പുണ്ട് മറിയ മലയാളം മാസ്റ്റർപീസ് സ്മിത മലയാളം 2018 കാവൽ മാലാഖ അന്ന മലയാളം പൂർത്തിയായില്ല തേനീച്ചക്കൂടും പറങ്കിപ്പടയും മലയാളം ബോഗി/മെമു TBA തമിഴ് തെലുങ്ക് ചിത്രീകരണംം വൈകുന്നു കുപ്പത്തു രാജ TBA തമിഴ് ചിത്രീകരണം നടക്കുന്നു അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് പൂനം ബജ്‌വ
പൂനം റാണി ഇംഗ്ലീഷ് വിലാസം https://ml.wikipedia.org/wiki/Poonam_Rani
ഇന്ത്യയിലെ പ്രശസ്ത ഹോക്കി താരമാണ് പൂനം റാണി.
2016-ലെ റിയോ ഒളിബിക്‌സിൽ പങ്കെടുക്കാൻ അവസരം ലഭിച്ച പൂനം റാണി ഹരിയാന സ്വദേശിയാണ് .2002-ൽ ഇംഗ്ലണ്ടിലെ മാഞ്ചസ്റ്ററിൽ നടന്ന കോമൺവെൽത്ത് ഗെയിംസിൽ നിന്ന് പ്രചോദനം ഉൺകൊണ്ടാണ് പൂനവും ഹോക്കി കളിയിലേക്ക് രംഗപ്രവേശനം ചെയ്യുന്നത്.
ഇംഗ്ലണ്ടിലെ മാഞ്ചസ്റ്ററിൽ നടന്ന 2002- ലെ കോമൺവെൽത്ത് ഗെയിംസിൽ ഇന്ത്യയ്ക്ക് സ്വർണമെഡൽ ലഭിച്ചത് കണ്ടതിനെ തുടർന്ന് ഹോക്കിയ്ക്ക് പ്രചോദനം ലഭിച്ചിരുന്നുവെന്ന് അവർ പറയുകയുണ്ടായി.
അവലംബം പുറത്തേക്കുള്ള കണ്ണികൾ
പൂന ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Poona_National_Park
ഓസ്ട്രേലിയയിലെ ക്യൂൻസ് ലാന്റിലുള്ള ദേശീയോദ്യാനമാണ് പൂന ദേശീയോദ്യാനം .
ബ്രിസ്ബേനിൽ നിന്നും 210 കിലോമീറ്റർ വടക്കും മേരിബോറോയിൽ നിന്നും 12 കിലോമീറ്റർ അകലെയായുമാണ് ഇതിന്റെ സ്ഥാനം.
വംശനാശം നേരിട്ടുകൊണ്ടിരിക്കുന്ന ഏതാനും മരങ്ങളുടേയും മൃഗങ്ങളുടേയും അഭയസ്ഥാനസ്ഥാനമാണിത്.
നദികൾക്കും കടലിനുമിടയിലായി  കൂടുതലും ചതുപ്പുകളും വനങ്ങളും നിറഞ്ഞ ഈ ദേശീയോദ്യാനത്തിൽ കൃത്യമായ നടപ്പാതകളില്ല.
പൂനം റൗത്ത് ഇംഗ്ലീഷ് വിലാസം https://ml.wikipedia.org/wiki/Punam_Raut
ഒരു ഇന്ത്യൻ ദേശീയ വനിതാ ക്രിക്കറ്റ് ടീമംഗമാണ് പൂനം റൗത്ത് (ജനനം: 14 ഒക്ടോബർ 1989).
ഇന്ത്യയ്ക്കായി 2 ടെസ്റ്റ് മത്സരത്തിലും 55 ഏകദിന മത്സരങ്ങളിലും 35 ട്വന്റി20 മത്സരങ്ങളിലും കളിച്ചിട്ടുണ്ട്.
2017 മേയ് 15ന് അയർലൻഡിനെതിരെ നടന്ന ഏകദിന ക്രിക്കറ്റ് മത്സരത്തിൽ ദീപ്തി ശർമ്മയുമായി ചേർന്ന് 320 റണ്ണുകളുടെ ബാറ്റിങ്ങ് കൂട്ടുകെട്ട് സൃഷ്ടിച്ചു.
വനിതാ ക്രിക്കറ്റിലെ ഉയർന്ന കൂട്ടുകെട്ടായ 229 റണ്ണുകളേക്കാളും ( സാറ ടെയ്‌ലർ - കരോലിൻ ആറ്റ്കിൻസ് ) പുരുഷ ക്രിക്കറ്റിലെ ഉയർന്ന കൂട്ടുകെട്ടായ 286 റണ്ണുകളേക്കാളും ( സനത് ജയസൂര്യ - ഉപുൽ തരംഗ ) ഉയർന്നതായിരുന്നു പൂനം റൗത്തിന്റെയും ദീപ്തി ശർമ്മയുടെയും കൂട്ടുകെട്ട്.
ഈ മത്സരത്തിൽ പൂനം റൗത്ത് 109 റൺസ് സ്കോർ ചെയ്തു.
2017 ലെ വനിതാ ക്രിക്കറ്റ് ലോകകപ്പിൽ ഫൈനലിലെത്തിയ ഇന്ത്യൻ ടീമിലെ അംഗമായിരുന്നു പൂനം റൗത്ത്.
ഫൈനലിൽ ഇന്ത്യ ഇംഗ്ലണ്ടിനോട് 9 റണ്ണുകൾക്ക് പരാജയപ്പെട്ടു.
അന്താരാഷ്ട്ര സെഞ്ച്വറികൾ പൂനം റൗത്ത് നേടിയ ഏകദിന ക്രിക്കറ്റിലെ സെഞ്ച്വറികൾ # Runs Match Against City/Country Venue Year Result 1 109 42 അയർലണ്ട് Potchefstroom , South Africa സെൻവസ് പാർക്ക് 2017 ജയം 2 106 50 ഓസ്ട്രേലിയ ബ്രിസ്റ്റൽ , ഇംഗ്ലണ്ട്, United Kingdom ബ്രിസ്റ്റൽ കൗണ്ടി ഗ്രൗണ്ട് 2017 പരാജയം അവലംബം ↑ ↑ ↑ ↑ ↑ Live commentary: Final, ICC Women's World Cup at London, Jul 23 , ESPNcricinfo, 23 July 2017.
↑ World Cup Final , BBC Sport, 23 July 2017.
↑ England v India: Women's World Cup final – live!
, The Guardian , 23 July 2017.
http://www.espncricinfo.com/ci/content/player/360401.html
പൂനം സലോത്ര
ഒരു ഇന്ത്യൻ ശാസ്ത്രജ്ഞയും ഗവേഷകയുമാണ് പൂനം സലോത്ര .
ഐസി‌എം‌ആറിന്റെ നാഷണൽ ഇൻസ്റ്റിറ്റ്യൂട്ട് ഓഫ് പാത്തോളജിയിൽ (എൻ‌ഐ‌പി) കൺസൾട്ടന്റാണ് അവർ.
വിസെറൽ ലീഷ്മാനിയാസിസ് (വിഎൽ), ആന്ത്രാക്സ് , ക്ഷയം , കോളറ തുടങ്ങിയ പകർച്ചവ്യാധികളെ കേന്ദ്രീകരിച്ചാണ് അവരുടെ പ്രവർത്തനം.
പരിശോധനാടെസ്റ്റുകളുടെയും അറ്റെന്വേറ്റഡ് വാക്സിനുകളുടെയും വികസനം, ലെഷ്മാനിയാസിസിന്റെ ചില വകഭേദങ്ങൾ ബാധിച്ച രോഗികളിലെ ഔഷധങ്ങൾക്കെതിരെയുള്ള പ്രതിരോധം, രോഗപ്രതിരോധ പ്രതികരണങ്ങൾ എന്നിയാണ് അവരുടെ ഗവേഷണമേഖലയിൽ ഉൾക്കൊള്ളുന്നത്.
ദില്ലി സർവകലാശാലയിൽ നിന്ന് പിഎച്ച്ഡി നേടിയ പൂനം സലോത്ര അമേരിക്കയിലെ ന്യൂജേഴ്‌സിയിലെ റോച്ചെ ഇൻസ്റ്റിറ്റ്യൂട്ട് ഓഫ് മോളിക്യുലർ ബയോളജിയിൽ നിന്ന് പോസ്റ്റ്ഡോക്ടറൽ പഠനം പൂർത്തിയാക്കി.
പരാസിറ്റോളജി , വിസെറൽ ലീഷ്മാനിയാസിസ് (വിഎൽ), ആന്ത്രാക്സ്, ക്ഷയം, കോളറ തുടങ്ങിയ പകർച്ചവ്യാധികളെ കേന്ദ്രീകരിച്ചാണ് ഡോ. സലോത്രയുടെ ഗവേഷണം.
അവരുടെ ഗവേഷണം പ്രത്യേകിച്ചും പരിശോധനാടെസ്റ്റുകളുടെയും അറ്റന്വേറ്റഡ് വാക്സിനുകളുടെയും വികസനം, ലെഷ്മാനിയാസിസ് ബാധിച്ച രോഗികളിൽ ഔഷധങ്ങൾക്കെതിരെയുള്ള പ്രതിരോധം രോഗപ്രതിരോധ പ്രതികരണങ്ങൾ എന്നിവയെക്കുറിച്ചുള്ള പഠനം എന്നിവയിലാണ്.
ഓരോ വർഷവും 20,000 - 50,000 വരെ ആളുകളെ കൊല്ലുന്ന ഈ രോഗം ചിലതരം മണലീച്ചകളുടെ കടിയാലണ് പടരുന്നത് .
രോഗം നിലനിൽക്കുന്ന മൂന്ന് പ്രധാന മാർഗ്ഗങ്ങളിൽ രണ്ടെണ്ണത്തിലാണ് ഡോ. സലോത്രയുടെ ശ്രദ്ധ.
വിസെറൽ ലീഷ്മാനിയാസിസ് (വിഎൽ), കട്ടാനിയസ് ലീഷ്മാനിയാസിസ് എന്നിവയാണവ.
പാലാവാൻ പീകോക്ക്-ഫെസെന്റ് ഇംഗ്ലീഷ് വിലാസം https://ml.wikipedia.org/wiki/Palawan_peacock-pheasant
ഫാസിയാനിഡി കുടുംബത്തിലെ ഇടത്തരം (50 സെന്റീമീറ്ററിനു മുകളിൽ) നീളമുള്ള ഒരു പക്ഷിയാണ് പാലാവാൻ പീകോക്ക്-ഫെസെന്റ് (Palawan peacock-pheasant) (Polyplectron napoleonis).
ഈ പക്ഷി പാലാവാനിലെ തദ്ദേശീയ ജനതയുടെ സംസ്കാരത്തിൽ പ്രമുഖമായ സ്ഥാനം വഹിക്കുന്നു.